Ντικ φαν Ντάικ (ποδοσφαιριστής)

Ο Ντικ φαν Ντάικ (Dick van Dijk, 15 Φεβρουαρίου 1946 – 8 Ιουλίου 1997) ήταν Ολλανδός επαγγελματίας ποδοσφαιριστής που έπαιξε για την Τβέντε και τον Άγιαξ ως επιθετικός. Ήταν μέλος της ομάδας του Άγιαξ το 1971, όπου κατέκτησαν το Τσάμπιονς Λιγκ εκείνης της σεζόν. Μέτρησε επίσης, 7 συμμετοχές για την εθνική ομάδα ποδοσφαίρου της Ολλανδίας.

Καριέρα σε συλλόγους 
Ο Ντικ φαν Ντάικ μεγάλωσε στην Χάουντα και έπαιξε ποδόσφαιρο στα νιάτα του στην τοπική ερασιτεχνική ομάδα. Ο Φαν Ντάικ, αναδείχθηκε πρώτος σκόρερ για τον σύλλογο το 1966 όταν η ομάδα του, η SVV κέρδισε την άνοδο στην πρώτη κατηγορία Ολλανδίας. Την ίδια περίοδο, έλαβε κλήση από την εθνική ομάδας νέων της Ολλανδίας και στην Ολλανδική στρατιωτική ομάδα. Οι φοβερές ικανότητες του νεαρού αστέρα, τράβηξαν το ενδιαφέρον της Τβέντε, αλλά η ζητούμενη τιμή των 200.000 φιορινιών ήταν υπερβολική. Ακολούθησε μία, λιγότερο καλή σεζόν όμως για τον νεαρό επιθετικό και το κόστος μεταγραφής του έπεσε στα 70.000 φιορίνια, με τον Φαν Ντάικ να πηγαίνει εν τέλει στην Τβέντε το καλοκαίρι του 1967.

Στην Τβέντε, ο Φαν Ντάικ, σε συνδυασμό με τον Θίο Πάχλπατζ, σχημάτιαν ένα ισχυρό επιθετικό δίδυμο, σκοράροντας 22 φορές και βοηθώντας την ομάδα τους να τερματίσει στην όγδοη θέση στην πρώτη του σεζόν. Την επόμενη χρονιά, ο Φαν Ντάικ τερμάτισε πρώτος σκόρερ στην πρώτη κατηγορία με 30 γκολ. Σε έναν θρυλικό εντός έδρας αγώνα εναντίον του Άγιαξ, στις 3 Νοεμβρίου 1968, η Τβέντε κέρδισε με 5–1 τον "Αίαντα" και ο Φαν Ντάικ σημείωσε τα 3 από τα 5 γκολ. Πιστεύεται ότι αυτός ο αγώνας, ήταν η αιτία που έδειξε ενδιαφέρον για τον παίκτη ο Άγιαξ, ο οποίος τον Ιούνιο του 1969 μετακόμισε στο Άμστερνταμ έναντι 750.000 φιορινιών.

Παρά το γεγονός ότι ο Φαν Ντάικ ήταν βασικός στην Τβέντε, έπρεπε να παλέψει για να βρει παρόμοια θέση στον Άγιαξ, με αποτέλεσμα να γίνει πιο ολοκληρωμένος ποδοσφαιριστής που ήξερε και καλή άμυνα. Την πρώτη του σεζόν σημείωσε 23 γκολ σε 32 αγώνες. Αν και δεν ήτα βασικός στη δεύτερη σεζόν του, σημείωσε 18 γκολ σε 29 αγώνες. Ο Φαν Ντάικ ξεκίνησε βασικός στον τελικό του Τσάμπιονς Λιγκ, τον Ιούνιο του 1971 εναντίον του Παναθηναϊκού, σκοράροντας με κεφαλιά μετά από 5 λεπτά στη νίκη της ομάδας του με 2–0 επί του ελληνικού συλλόγου. 

Την τρίτη του σεζόν στον Άγιαξ ήταν στα περισσότερα ματς αναπληρωματικός. Έτσι, ο Φαν Ντάικ έφυγε το 1972 από την Ολλανδία και πήγε στη Γαλλία για λογαριασμό της ΟΖΚ Νις. Εκεί σκόραρε συχνά, βοηθώντας την ομάδα να τερματίσει στη δεύτερη θέση τη σεζόν 1972–73. Στις 19 Σεπτεμβρίου 1973, η Νις πέτυχε μια αξιοσημείωτη νίκη με 3–0 στον πρώτο γύρο του Κυπέλλου ΟΥΕΦΑ με επί της  Μπαρτσελόνα, της οποίας προπονητής ήταν ο Ολλανδός Ρίνους Μίχελς και της οποίας ο πρωταγωνιστής (αν και δεν παίζει στον αγώνα) ήταν ο Γιόχαν Κρόιφ. Το 1974, ο Φαν Ντάικ εντάχθηκε στη Ρεάλ Μούρθια στην Ισπανία και ένα χρόνο αργότερα τελείωσε την ποδοσφαιρική του καριέρα.

Διεθνής καριέρα 
Ο Φαν Ντάικ έκανε το διεθνές ντεμπούτο του, στις 26 Μαρτίου 1969 σε έναν νικηφόρο αγώνα για την εθνική Ολλανδίας απέναντι στο Λουξεμβούργο. Ο Φαν Ντάικ σκόραρε μάλιστα το 1 από τα 4 γκολ που πέτυχε η ομάδα του (το ματς έληξε 4-0).

Στις 10 Οκτωβρίου 1971 ο Φαν Ντάικ έπαιξε τον έβδομο και τελευταίο διεθνή αγώνα του ενάντιας την Ανατολική Γερμανία.

Προσωπική ζωή 
Ο Φαν Ντάικ, ήταν παντρεμένος με την Γουάντα Κέρμποουμ. Μετά την καριέρα του ως ποδοσφαιριστής, επέστρεψε στη Νίκαια, εργαζόταν ως μεσίτης και ζούσε στο κοντινό Saint-Paul-de-Vence .

Θάνατος 
Το 1997 πέθανε ξαφνικά σε ηλικία 51 ετών από οξεία ενδοκαρδίτιδα, μια βακτηριακή λοίμωξη των βαλβίδων της καρδιάς.  Προς τιμήν του, διοργανώθηκε αγώνας για καλό σκοπό, στις 12 Οκτωβρίου 1997 μεταξύ της νεανικής του ομάδας, ΟΝΑ Γκούντα και του Άγιαξ του τελικού του Τσάμπιονς Λιγκ το 1971. Τον Μάιο του 2017, 20 χρόνια μετά τον θάνατό του, ένας ακόμη αγώνας διοργανώθηκε στη μνήμη του μεταξύ πρώην παικτών του Άγιαξ και της Νίς.

Τίτλοι

Ομάδα 
Αϊάς

 Έρεντιβιζι: 1969–70, 1971–72
 Κύπελλο Ολλανδίας: 1966–67, 1969–70, 1970–71, 1971–72
 Τσάμπιονς Λιγκ: 1970–71, 1971–72

Ατομικές διακρίσεις 
 Πρώτος σκόρερ της Έρεντιβιζι: 1968–69

Παραπομπές

Εξωτερικοί σύνδεσμοι 

 
 Obituary - NRC (in Dutch)
 Dick van Dijk at Voetbal International (in Dutch)
 

Παίκτες νικητές ΟΥΕΦΑ Τσάμπιονς Λιγκ
Ξένοι ποδοσφαιριστές στην Ισπανία
Ξένοι ποδοσφαιριστές στη Γαλλία
Ολλανδοί ποδοσφαιριστές στο εξωτερικό
Ποδοσφαιριστές Πριμέρα Ντιβιζιόν
Ποδοσφαιριστές Λιγκ 1
Ποδοσφαιριστές Έρεντιβιζι
Ποδοσφαιριστές Ρεάλ Μούρθια
Ποδοσφαιριστές ΟΖΚ Νις
Ποδοσφαιριστές ΑΦΚ Άγιαξ
Ποδοσφαιριστές ΦΚ Τβέντε
Ποδοσφαιριστές Σχιντάμσε ΦΦ
Ποδοσφαιριστές Εθνικής Ολλανδίας
Ολλανδοί ποδοσφαιριστές
Επιθετικοί ποδοσφαιριστές